pythainlp/thai-wiki-dataset-v4 huggingface dataset:
ยอดคนลวงโลก

ยอดคนลวงโลก (GREAT PRETENDER) เป็นซีรีส์ออริจินอลเน็ตแอนิเมชันญี่ปุ่น ผลิตโดยวิตสตูดิโอ กำกับโดยฮิโระ คาบูรางิ และเขียนบทโดยเรียวตะ โคซาวะ แต่ละภาคของซีรีส์เรียกว่า "เคส" (case) เคสแรก (เหตุการณ์โยงใยในลอสแอนเจลิส) ปล่อยฉายในเดือนมิถุนายน พ.ศ. 2563 ทางเน็ตฟลิกซ์ในประเทศญี่ปุ่น สามเคสแรกของซีรีส์ (เหตุการณ์โยงใยในลอสแอนเจลิส, ท้องฟ้า ณ สิงคโปร์, หิมะตกที่ลอนดอน) ปล่อยฉายทั่วโลกทางเน็ตฟลิกซ์ในเดือนสิงหาคม พ.ศ. 2563 ตามด้วยเคสที่สี่ (พ่อมดแห่งตะวันออกไกล) ในเดือนพฤศจิกายน ซีรีส์ยังได้ออกอากาศตั้งแต่เดือนกรกฎาคมถึงธันวาคม พ.ศ. 2563 ทางผังรายการอนิเมะพลัสอัลตราของช่องฟูจิทีวี 
ให้เสียงโดย: อภิชิต ลิขิตลิ้มปรีชา
ตัวละครเอก 
ให้เสียงโดย: คมสรร รัตนากรบดี
นักต้มตุ๋นผู้เชี่ยวชาญชาวฝรั่งเศส
ให้เสียงโดย: นพวรรณ เหมะบุตร
ให้เสียงโดย: โสภิชา อุ่นสมัย
ให้เสียงโดย: โยเฮ ทาดาโนะ (ญี่ปุ่น), นนท์ ศรีโพธิ์ (ไทย)
นักต้มตุ๋นชาวญี่ปุ่นและเจ้านายของเอดามุระในงานแรก หลังถูกตำรวจจับได้หันมาร่วมกลุ่มของโลรองต์
ให้เสียงโดย: คูจิระ (ญี่ปุ่น), ศิวพร เผือกผิวเอี่ยม (ไทย)
นักต้มตุ๋นชาวเกาหลี
ให้เสียงโดย: ชุนซูเกะ ซากูยะ (ญี่ปุ่น), นนท์ ศรีโพธิ์ (ไทย)
พ่อของเอดามุระ
ให้เสียงโดย: ยูกะ โคมัตสึ (ญี่ปุ่น), ธัญสินี ทองประสาท (ไทย)
อดีตคนรักของโลรองต์
ให้เสียงโดย: อัตสึชิ โอโนะ (ญี่ปุ่น), อภิชาติ สมุทคีรี (ไทย)
ผูู้กำกับภาพยนตร์ฮอลลีวูดผู้ลักลอบค้ายา
ให้เสียงโดย: เรียวตะ ทาเกอูจิ (ญี่ปุ่น), นนท์ ศรีโพธิ์ (ไทย)
บอดีการ์ดของคัสซาโน่ 
ให้เสียงโดย: อัตสึกิ ทานิ (ญี่ปุ่น), วัทธ์ดนัย ศรีเพ็ชร (ไทย)
ให้เสียงโดย: ฟูมิโนริ โคมัตสึ (ญี่ปุ่น), อภิชาติ สมุทคีรี (ไทย)
ให้เสียงโดย: จิกาฮิโร โคบายาชิ (ญี่ปุ่น), นนท์ ศรีโพธิ์ (ไทย)
น้องชายของแซม
ให้เสียงโดย: เค็นจิ โนมูระ (ญี่ปุ่น), วัทธ์ดนัย ศรีเพ็ชร (ไทย)
ให้เสียงโดย: มายูมิ ซาโกะ (ญี่ปุ่น), อธิตญา บุรณนัฎ (ไทย)
ภรรยาของลูวิส
ให้เสียงโดย: โยชิโตะ ยาซูฮาระ (ญี่ปุ่น), ณัชพล สุขเจริญ (ไทย)
ให้เสียงโดย: ไดซูเกะ ฮิรากาวะ (ญี่ปุ่น), นนท์ ศรีโพธิ์ (ไทย)
แฟนเก่าของซินเธีย
ให้เสียงโดย: ทากาโกะ ฮนดะ (ญี่ปุ่น), อธิตญา บุรณนัฎ (ไทย)
ให้เสียงโดย: โชโงะ นากามูระ
พ่อบ้านของฟาร่า
ให้เสียงโดย: การะ ทากาชิมะ (ญี่ปุ่น), ศิวพร เผือกผิวเอี่ยม (ไทย)
ให้เสียงโดย: โทโมกาซุ เซกิ (ญี่ปุ่น), วัทธ์ดนัย ศรีเพ็ชร (ไทย)
ให้เสียงโดย: ชูเฮ ซากางูจิ
ให้เสียงโดย: สึงูโอะ โมงามิ
มือขวาของหลิว
ให้เสียงโดย: อายูมิ สึเนมัตสึ
แม่ของมาโคโตะ
ให้เสียงโดย: อายะ เอ็นโดะ
แม่ของโลรองต์
กีฬาแฮนด์บอลในโอลิมปิกฤดูร้อน 2024

การแข่งขันกีฬาแฮนด์บอลในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นตั้งแต่วันที่ 25 กรกฎาคม ถึง 11 สิงหาคม ค.ศ. 2024 การแข่งขันรอบแรกจะจัดขึ้นที่ เซาท์ปารีสอารีน่า 6 รอบชิงชนะเลิศจัดที่ สตาดปีแยร์-โมรัว ในลีลล์ รูปแบบการแข่งขันยังคงเหมือนเดิมตั้งแต่ปี ค.ศ. 2000 สำหรับทีมชาย และปี ค.ศ. 2008 สำหรับทีมหญิง โดย 12 ทีมแบ่งเป็นสองกลุ่มและแข่งขันกันแบบพบกันหมด ตามมาด้วยการแข่งขันรอบแพ้คัดออกสำหรับทีม 8 อันดับแรกเข้าสู่รอบรอบก่อนรองชนะเลิศและจบลงด้วย นัดชิงชนะเลิศและนัดชิงเหรียญทองแดง
รายการ.
เหรียญรางวัลสองชุดจะมอบให้ในรายการดังต่อไปนี้:
รอบคัดเลือก.
คณะกรรมการโอลิมปิกแห่งชาติอาจส่งนักกีฬาเข้าแข่งขันได้รายการละ 1 ทีม ทีมชายมีนักกีฬาได้เพียง 14 คน และทีมหญิง 14 คนเท่านั้น
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมชาย

การแข่งขันรอบคัดเลือกชายสำหรับกีฬาแฮนด์บอลในโอลิมปิกฤดูร้อน 2024 จะจัดขึ้นระหว่างเดือนพฤศจิกายน พ.ศ. 2565 ถึง 2567 กำหนดโควตาให้กับ 12 ทีม สำหรับการแข่งขันจากรายการแข่งขัน ได้แก่ เจ้าภาพโอลิมปิก, แชมป์โลก, แชมป์ระดับทวีป 4 ทีม (แอฟริกา, ยุโรป, เอเชียและโอเชียเนีย และอเมริกา) และ 6 ทีม จากการแข่งขันรอบคัดเลือกโอลิมปิกระดับโลก ตามลำดับ
สรุปผล.
<onlyinclude></onlyinclude>
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมหญิง

การแข่งขันรอบคัดเลือกหญิงสำหรับกีฬาแฮนด์บอลในโอลิมปิกฤดูร้อน 2024 จะจัดขึ้นระหว่างเดือนพฤศจิกายน พ.ศ. 2565 ถึง 2567 กำหนดโควตาให้กับ 12 ทีม สำหรับการแข่งขันจากรายการแข่งขัน ได้แก่ เจ้าภาพโอลิมปิก, แชมป์โลก, แชมป์ระดับทวีป 4 ทีม (แอฟริกา, ยุโรป, เอเชียและโอเชียเนีย และอเมริกา) และ 6 ทีม จากการแข่งขันรอบคัดเลือกโอลิมปิกระดับโลก ตามลำดับ
สรุปผล.
<onlyinclude></onlyinclude>
แฮนด์บอลชายชิงแชมป์โลก 2023

แฮนด์บอลชายชิงแชมป์โลก 2023 จะเป็นการแข่งขันกีฬาแฮนด์บอลของทีมชายครั้งที่ 28 ซึ่งจัดโดยสหพันธ์แฮนด์บอลนานาชาติ โดยจะจัดขึ้นที่ประเทศโปแลนด์และสวีเดน ตั้งแต่วันที่ 11 ถึง 29 มกราคม พ.ศ. 2566 เดนมาร์ก เป็นแชมป์เก่า 2 สมัย โดยชนะการแข่งขันในปี ค.ศ. 2019 และ 2021
สนามแข่งขัน.
การแข่งขันจะจัดขึ้นใน 9 เมือง โดยแบ่งเป็น 4 เมืองในโปแลนด์ได้แก่ กรากุฟ กดัญสก์ กาตอวิตแซ และปวอตสก์ และ 5 เมืองในสวีเดนได้แก่สตอกโฮล์ม มัลเมอ กอเทนเบิร์ก เยินเชอปิง และคริควันสตา การแข่งขันนัดเปิดสนามจะจัดขึ้นที่กาตอวิตแซ ส่วนนัดชิงชนะเลิศจะจัดขึ้นที่สตอกโฮล์ม
วัดพระธาตุน้อย

วัดพระธาตุน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตากตก อำเภอบ้านตาก จังหวัดตาก
วัดพระธาตุน้อยตั้งวัดเมื่อวันที่ 29 มกราคม พ.ศ. 2312 เนื่องจากมีเจดีย์เก่าแก่อยู่เป็นสัญลักษณฺ์ จึงเรียกว่า "วัดพระธาตุน้อย" ไม่ทราบผู้ใดสร้างขึ้นไว้มีสภาพทรุดโทร่ม ต่อมาประชาชนได้ร่วมใจทำการบูรณพัฒนาขึ้นมาหลายอย่างจนมั่นคงตามสมควร ตามที่ปรากฎอยู่ในปัจจุบัน ตามตำนานเล่าว่านางบัวเหลียวลูกสาวของเศรษฐีสุรังกะวัตถีผู้สร้างพระบรมธาตุ (ตำบลเกาะตะเภา) ได้นำสิ่งก่อสร้างที่เหลือจากการก่อสร้างพระบรมธาตุนำมาสร้างพระธาตุองค์เล็ก ๆ บนเนินแห่งนี้ จึงเรียกว่า "พระธาตุน้อย"
พื้นที่ตั้งวัดเป็นที่เนินสูงเป็นหิน วิหารเก่าแก่มีลวดลายสวยงาม องค์พระธาตุได้บรรจุพระเกศาของพระพุทธเจ้าไว้ในผอบทองเหลือง ชาวบ้านได้ช่วยกันสร้างเจดีย์ให้สูงขั้น แล้วบรรจุพระเกศาธาตุไว้ส่วนบนให้เป็นที่สักการบูชา ในอดีตมีประเพณีรขี้นธาตุจากผู้คนหลายหมู่บ้านของเมืองตาก แต่ภายหลังได้ละทิ้งไปเสียนานจึงเริ่มมีการฟื้นฟูใหม่อีกครั้งในเดือนเก้า นอกจากนั้นวัดยังมีหอระฆังที่สร้างด้วยไม้
พระเจ้าพีล่อโก๊ะ

พระเจ้าพีล่อโก๊ะ (อี๋: อี๋พินอิน: "pi lorp guurp") เป็นขุนหลวงแห่งเหม่งแซ(蒙舍詔)ที่ 4 และปฐมกษัตริย์แห่งน่านเจ้า เป็นพระโอรสของพระเจ้าเชงโลพี ทรงครอง ราชย์ช่วงปี พ.ศ. 1271–1291 (ค.ศ. 728–748)
พระเจ้าพีล่อโก๊ะและขุนบรมราชาธิราชอาจเป็นคนเดียวกัน
สุขนาฏกรรมมืด

สุขนาฏกรรมมืด, ตลกหนัก หรือ ตลกร้าย  เป็นรูปแบบหนึ่งของแนวสุขนาฏกรรม ที่ทำให้ประเด็นละเอียดอ่อนที่โดยทั่วไปถือเป็นเรื่องต้องห้ามให้กลายเป็นเรื่องขบขัน โดยเฉพาะเรื่องที่ปกติถือว่าร้ายแรงหรือเจ็บปวดที่จะพูดคุย นักเขียนและนักแสดงตลกมักใช้เป็นเครื่องมือในการเสาะหาประเด็นหยาบคายโดยกระตุ้นความไม่สบายใจ ความคิดรุนแรง และสร้างความสนุกสนานให้กับผู้ชม ตัวอย่างเช่นในบันเทิงคดี คำว่า "สุขนาฏกรรมมืด" สามารถหมายถึงแนวเรื่องที่มีตลกร้ายเป็นองค์ประกอบหลัก แก่นเรื่องยอดนิยมของแนวเรื่องนี้ได้แก่ ความตาย อาชญากรรม ความยากจน การฆ่าตัวตาย สงคราม ความรุนแรง การก่อการร้าย การเลือกปฏิบัติ โรคภัยไข้เจ็บ การเหยียดเชื้อชาติ การกีดกันทางเพศ และเรื่องเพศสภาพของมนุษย์
สุขนาฏกรรมมืดแตกต่างจากบลูคอเมดี (blue comedy) ซึ่งเน้นไปที่หัวข้อหยาบคาย เช่น การเปลือย เพศ และของเหลวในร่างกาย และแตกต่างจากความลามกอย่างตรงไปตรงมา คำว่า"สุขนาฏกรรมมืด" หรือ "black comedy" เป็นคำที่ค่อนข้างกว้างซึ่งครอบคลุมอารมณ์ขันที่เกี่ยวข้องกับเรื่องที่ร้ายแรงหลายอย่าง ส่วนคำว่า "gallows humor" (ความหมายโดยตรงคือ "อารมณ์ขันที่ตะแลงแกง") มีแนวโน้มที่จะใช้โดยเฉพาะในเรื่องที่เกี่ยวข้องกับความตายหรือสถานการณ์ที่ชวนให้นึกถึงการตาย บางครั้งตลกร้ายอาจเกี่ยวข้องกับงานแนววิลักษณ์ นักวิจารณ์วรรณกรรมได้เชื่อมโยงเรื่องสุขนาฏกรรมมืดว่าเกี่ยวข้องกับนักเขียนตั้งแต่ชาวกรีกโบราณอริสโตฟานเนส
ตำบลแดร์แพฮน์

แดร์แพฮน์  เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 35 หมู่บ้าน จากสำมะโน พ.ศ. 2549 หมู่บ้านนี้มีประชากร 6,118 คนใน 1,309 ครัวเรือน
ไลเดนฟิมส์

บริษัท ไลเดนฟิมส์ จำกัด (; โรมาจิ: "Kabushiki-gaisha Raiden Firumu") เป็นสตูดิโอและวิสาหกิจผลิตแอนิเมชันญี่ปุ่น มีสำนักงานใหญ่ที่ย่านคามิโองิ เขตซูงินามิ กรุงโตเกียว และมีสตูดิโอแอนิเมชันที่เกียวโตและโอซากะ
การก่อตั้ง.
ไลเดนฟิมส์ก่อตั้งขึ้นเมื่อวันที่ 22 กุมภาพันธ์ พ.ศ. 2555 และหลังจากนั้นไม่นาน ก็ได้เข้าร่วมถือหุ้นกับบริษัทอัลตราซูเปอร์พิกเชอส์ ควบคู่ไปกับสตูดิโอ ซันจิเก็ง, ทริกเกอร์ และออร์เดต ปัจจุบันบริษัทนี้มีผู้แทนคือเท็ตสึโร ซาโตมิ
บริษัทได้ขยายสาขาออกไป โดยปัจจุบันประกอบด้วยห้าสาขาแยกกันกับสาขาซูงินามิ: ไลเดนฟิมส์เกียวโตสตูดิโอ (; โรมาจิ: "Raiden Firumu Kyōto Sutajio") ก่อตั้งขึ้นในปี พ.ศ. 2558, ไลเดนฟิมส์โอซากะสตูดิโอ (; โรมาจิ: "Raiden Firumu Ōsaka Sutajio") ก่อตั้งในปี พ.ศ. 2556, สตูดิโอของโตเกียว 2 แห่ง ได้แก่ ไลเดนฟิล์มโตเกียวสตูดิโอที่ 1 (; โรมาจิ: "Raiden Firumu Tōkyō Dai Ichi Sutajio") และไลเดนฟิมส์โตเกียวสตูดิโอที่ 2 (; โรมาจิ: "Raiden Firumu Tōkyō Dai Ni Sutajio") และไลเดนฟิมส์ฟูกูยะสตูดิโอ (; โรมาจิ: "Raiden Firumu Fukuya Sutajio") ก่อตั้งในปี พ.ศ. 2561
ในปี พ.ศ. 2559 เกียวโตสตูดิโอผลิตซีรีส์ของตนเอง และในปี พ.ศ. 2563 โอซากะสตูดิโอก็ผลิตซีรีส์ของตนเองเช่นกัน
หมาป่ากับลูกแพะทั้งเจ็ด

"หมาป่ากับลูกแพะทั้งเจ็ด"  เป็นนิทานที่รวบรวมโดยพี่น้องตระกูลกริมม์ และตีพิมพ์ในเทพนิยายกริมม์ (KHM 5) จัดเป็นนิทานประเภท B124 ตามระบบจัดจำแนก Aarne–Thompson
นิทานเรื่องนี้มีความคล้ายคลึงกับ "ลูกหมูสามตัว" และนิทานพื้นบ้านเรื่องอื่น ๆ ในประเภท 124 อย่างเห็นได้ชัด การช่วยเหลือลูกแพะจากท้องของหมาป่าและการลงโทษหมาป่าโดยการเอาหินยัดใส่ท้องก็สามารถเทียบได้กับการช่วยเหลือและการแก้แค้นของหนูน้อยหมวกแดงต่อหมาป่า (Aarne-Thompson ประเภท 333)
ต้นกำเนิด.
นิทานเรื่องนี้ตีพิมพ์โดยพี่น้องตระกูลกริมม์ ใน "Kinder- und Hausmärchen" ฉบับพิมพ์ครั้งแรกในปี ค.ศ. 1812 แหล่งที่มาของนิทานมาจากตระกูล Hassenpflug แห่งเมืองฮาเนา นิทานที่คล้ายคลึงกันเรื่อง "หมาป่ากับเด็กชาย" ("The Wolf and the Kids)" ได้รับการเล่าขานในตะวันออกกลางและบางส่วนของยุโรป และอาจมีต้นกำเนิดในศตวรรษที่ 1
เรื่องย่อ.
แม่แพะทิ้งลูก ๆ ทั้ง 7 ตัวไว้ที่บ้านในขณะที่แม่แพะเข้าไปในป่าเพื่อหาอาหาร ก่อนที่เธอจะออกจากบ้าน เธอได้เตือนลูก ๆ เกี่ยวกับหมาป่าที่จะพยายามแอบเข้าไปในบ้านและกินพวกลูกแพะ หมาป่าจะแกล้งทำเป็นเป็นแม่แพะและโน้มน้าวให้เหล่าลูกแพะเปิดประตู ลูกแพะสามารถแยกแยะได้ว่าเป็นแม่ของตนจริงหรือไม่จากเท้าสีขาวและเสียงที่ไพเราะ
แม่แพะออกจากบ้านไปและลูกแพะทั้งเจ็ดอยู่ในบ้าน ไม่นานนักพวกลูกแพะก็ได้ยินเสียงที่ประตูว่า "ให้แม่เข้าไปหน่อยลูก แม่มีอะไรจะให้กับลูก ๆ ทุกตัว" แท้จริงแล้วผู้ที่พูดคือหมาป่าที่มีเสียงห้าว พวกลูกแพะจึงไม่ยอมให้มันเข้าไป หมาป่าไปที่ตลาด ร้านค้า หรือร้านขายยา และขโมยน้ำผึ้ง ยา หรือชอล์กเพื่อทำให้เสียงตนนุ่มนวลลง ต่อมาไม่นานนัก ลูกแพะก็ได้ยินเสียงที่ประตูอีกครั้งว่า "ให้แม่เข้าไปหน่อยลูก แม่มีอะไรจะให้กับลูก ๆ ทุกตัว" คราวนี้เสียงสูงและไพเราะเหมือนแม่ของพวกลูกแพะ พวกลูกแพะกำลังจะเปิดประตูให้เข้ามา แต่ลูกแพะตัวน้องสุดท้องมองลอดช่องประตูและสังเกตเห็นเท้าสีดำขนาดใหญ่ของหมาป่า พวกลูกแพะจึงไม่ยอมเปิดประตู หมาป่าก็จากไปอีกครั้ง
หมาป่าไปที่ร้านขนมปังหรือโรงสี และขโมยแป้งมาทาตัว ทำให้เท้าสีดำกลายเป็นสีขาว หมากลับไปที่บ้านของลูกแพะและพูดว่า "ให้แม่เข้าไปหน่อยลูก แม่มีอะไรจะให้กับลูก ๆ ทุกตัว" ลูกแพะเห็นว่าเท้าของหมาป่ามีสีขาวและยังได้ยินเสียงไพเราะ จึงเปิดประตู หมาป่ากระโดดเข้าไปในบ้านและกินลูกแพะไปหกตัว ลูกแพะตัวน้องสุดท้องซ่อนตัวจากหมาป่าในนาฬิกาคุณปู่และไม่ถูกกิน
ต่อมาในวันนั้นแม่แพะมาจากป่ากลับมาบ้าน เธอว้าวุ่นใจเมื่อพบว่าประตูเปิดออกและลูก ๆ ของเธอหายไปทั้งหมด เธอมองไปรอบ ๆ และเห็นหมาป่านอนหลับอยู่ใต้ต้นไม้ หมาป่ากินเยอะเกินไปจึงไม่สามารถเคลื่อนไหวได้ แม่แพะบอกลูกแพะตัวสุดท้องให้รีบเอากรรไกร เข็ม และด้ายมาให้เธอ เธอใช้กรรไกรผ่าท้องของหมาป่าและลูกแพะทั้งหกก็พุ่งออกมาโดยไม่เป็นอันตรายอย่างน่าอัศจรรย์ พวกแพะใส่หินเข้าไปในท้องของหมาป่า และแม่แพะก็ใช้เข็มและด้ายเย็บท้องของหมาป่าให้กลับเป็นดังเดิม เมื่อหมาป่าตื่นขึ้นก็รู้สึกกระหายน้ำมาก จึงไปที่แม่น้ำเพื่อดื่มน้ำ แต่น้ำหนักของหินในท้องถ่วงให้หมาป่าจึงตกลงไปจมน้ำตาย ลูกแพะทุกตัวดีใจที่พวกตนปลอดภัย ครอบครัวแพะก็อยู่ด้วยกันอย่างมีความสุขตลอดไป
วัดชัยภูมิวนาราม

วัดชัยภูมิวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองชัยภูมิ จังหวัดชัยภูมิ มีเนื้อที่ 50 ไร่ 10 ตารางวา ปัจจุบันมี พระปริยัติกิจวิธาน (พระมหาสมวงษ์ สีลภูสิโต) ดำรงตำแหน่งเจ้าอาวาส
วัดชัยภูมิวนารามได้รับใบอนุญาตให้สร้างวัดเมื่อวันที่ 22 ธันวาคม พ.ศ. 2499 ตั้งวัดเมื่อวันที่ 26 ธันวาคม พ.ศ. 2502 ได้รับพระราชทานวิสุงคามสีมาเมื่อ พ.ศ. 2503 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2559 ได้เริ่มสร้างขึ้นตามคำแนะนำของเจ้าประคุณสมเด็จพระพุฒาจารย์ (อาจ อาสมมหาเถระ) เมื่อครั้งดำรงตำแหน่งเป็นพระพิมลธรรม สังฆมนตรีว่าการองค์การปกครองสงฆ์ ซึ่งได้เดินทางมายังจังหวัดชัยภูมิ เพื่อตรวจการคณะสงฆ์และทำพิธีเปิดคีรีคงคาวนาราม ตำบลช่องสามหมอ อำเภอแก้งคร้อ จังหวัดชัยภูมิ ท่านได้แนะนำว่าน่าจะมีวัดวิปัสสนากรรมฐานที่ตั้งอยู่ใกล้ตัวจังหวัด อีกแห่งหนึ่งเพื่อประโยชน์ในการอบรมประชาชน การประชุมเป็นผลว่าจะร่วมกันสร้างวัดวิปัสสนากรรมฐาน ขึ้นให้สำเร็จจนได้ ท่านเจ้าประคุณสมเด็จฯ ได้กรุณาให้ชื่อวัดนี้ไว้ว่า "วัดชัยภูมิวนาราม" และมอบเงินก้อนหนึ่ง 
ด้านการศึกษาทางวัดได้จัดให้มีการศึกษาพระปริยัติธรรมทั้งด้านธรรมและบาลีควบคู่ไปกับการปฏิบัติธรรมกรรมฐาน วัดเป็นที่ตั้งของสำนักปฏิบัติธรรมประจำจังหวัดชัยภูมิ แห่งที่ 9 มีศูนย์พระพุทธศาสนาวันอาทิตย์
สัญญารักจักรพรรดิคังซี

สัญญารักจักรพรรดิคังซี  เป็นซีรีส์ทางโทรทัศน์ของจีนในปี ค.ศ. 2016 นำแสดงโดย หลิว ข่ายเวย์, เจิ้ง ฉ่วง และจาง ปินปิน สร้างจากนวนิยายอิงประวัติศาสตร์จีนเรื่อง Lonely Courtyard in Late Spring ซีรีส์เรื่องนี้ออกอากาศทาง Zhejiang Television และ Shenzhen Television ตั้งแต่วันที่ 1 กุมภาพันธ์ถึง 23 กุมภาพันธ์ ค.ศ. 2016
เรื่องย่อ.
เรื่องนี้เกี่ยวกับจักรพรรดิคังซีและพระสนมเหลียงเฟยจากตระกูลเว่ย์ พระราชมารดาขององค์ชายยฺหวิ่นซื่อ (องค์ชาย 8)
เมื่อจักรพรรดิคังซี (หลิว ข่ายเวย์) พระชนมายุได้ 16 พรรษา พระองค์ได้กำจัดเอ๋าไป้ (สฺวี เช่าเฉียง) ขุนนางทรราช และพันธมิตรของเขา ความเข้าใจผิดทำให้ Wei Abunai ขุนนางผู้ภักดีถูกกล่าวหาว่าเป็นกบฏ ทำให้ทั้งครอบครัวของเขาถูกสังหาร เหลียงเอ๋อ (เจิ้ง ฉ่วง) ในวัย 10 ขวบต้องทนเห็นการตายของพ่อแม่และพี่ชายของเธอไปต่อหน้าต่อตา ขณะที่เธอกำลังหลบหนี เธอได้พบกับยุวจักรพรรดิคังซีผู้ซึ่งถูกศัตรูไล่ล่า โดยปราศจากความรู้ภูมิหลังของกันและกัน เหลียงเอ๋อและจักรพรรดิคังซีต้องเผชิญกับความเป็นและความตาย และได้ทิ้งความประทับใจไว้อย่างลึกซึ้งต่อกันและสัญญาว่าจะพบกันใหม่ อย่างไรก็ตาม เหลียงเอ๋อสูญเสียความทรงจำเนื่องจากการถูกลอบสังหาร เพื่อปกป้องเหลียงเอ๋อ ลูกพี่ลูกน้องของเธอคือน่าหลานหรงรั่ว (จาง ปินปิน, ได้รับแรงบันดาลใจจากน่าหลานซิงเต๋อ) เขาจึงเปลี่ยนชื่อของเธอเป็นเว่ย์ หลินหลาง และรับเธอไว้ในความดูแลของเขา ทั้งสองเติบโตมาด้วยกันและพัฒนาสายสัมพันธ์พิเศษ อย่างไรก็ตาม พ่อของหรงรั่วคือน่าหลานหมิงจู กลัวว่าตัวตนของหลินหลางจะสร้างปัญหาให้กับครอบครัว จึงแอบส่งเธอเข้าไปในวังเพื่อเป็นนางกำนัลเพื่อป้องกันไม่ให้ทั้งสองอยู่ด้วยกัน หลินหลางคิดว่าเธอจะต้องตายอย่างโดดเดี่ยวในพระราชวัง แต่การปรากฏตัวของจักรพรรดิคังซีทำให้ชีวิตของเธอปั่นป่วน การกลับมาพบกันอีกครั้งของเธอกับหรงรั่ว ก็ทำให้เธอมีความหวังอีกครั้ง จักรพรรดิคังซีรู้จักหลินหลางในฐานะเด็กสาวที่เคยช่วยชีวิตพระองค์ไว้ตั้งแต่ยังเป็นเด็ก และพระองค์ใช้วิธีต่าง ๆ เพื่อช่วยให้เธอระลึกถึงอดีต ในขณะเดียวกันหรงรั่ววางแผนที่จะพาหลินหลางหนีออกจากวัง ทำให้เธอติดอยู่ตรงกลางระหว่างจักรพรรดิผู้เอาแต่ใจกับคนรักในวัยเด็กของเธอ
หลังจากที่จักรพรรดิคังซีตกหลุมรักหลินหลางอย่างสุดซึ้ง พระองค์จึงได้รู้ว่าแท้จริงแล้วเธอคือลูกพี่ลูกน้องของหรงรั่วที่รักเธอมาตลอด หลังจากผ่านความยากลำบากมาด้วยกันหลายครั้งหลินหลางก็ตระหนักว่าเธอตกหลุมรักจักรพรรดิคังซี อย่างไรก็ตาม ในขณะนี้ เธอฟื้นความทรงจำของเธอ และตระหนักว่าจักรพรรดิคังซีต้องรับผิดชอบต่อการตายของครอบครัวของเธอ พี่ชายของหลินหลางคือฉางชิงซึ่งปลอมตัวเข้าไปในวังในฐานะขันที ปรากฏตัวและเปิดเผยตัวตนของเขาต่อหลินหลางและกดดันให้เธอหาทางแก้แค้นให้กับครอบครัวของพวกเขา หลินหลางและจักรพรรดิคังซีจึงพัวพันกับความรักอันโศกเศร้าและบีบคั้นหัวใจ
กีฬาแฮนด์บอลในแพนอเมริกันเกมส์ 2023

การแข่งขันกีฬา แฮนด์บอลในแพนอเมริกันเกมส์ 2023 มีกำหนดจะจัดขึ้นตั้งแต่วันที่ 21 ตุลาคม ถึง 1 พฤศจิกายน ค.ศ. 2023 ที่กิมนาซิโอ โปลิเดปอร์ติโบ เด บีญา เดล มาร์ ซึ่งตั้งอยู่ใน วีน่า เดล มาร์
ทีมชายทั้งหมด 8 ทีมและทีมหญิง 8 ทีม (แต่ละทีมประกอบด้วยนักกีฬาไม่เกิน 14 คน) จะแข่งขันกันในแต่ละรายการ ซึ่งหมายความว่ามีนักกีฬาทั้งหมด 224 คนเข้าร่วมการแข่งขัน
ผู้ชนะการแข่งขันแต่ละรายการจะมีสิทธิ์เข้าร่วมแข่งขันโอลิมปิกฤดูร้อน 2024 ที่ปารีส ประเทศฝรั่งเศส
รอบคัดเลือก.
ทีมชาย 8 ทีมและทีมหญิง 8 ทีมจะผ่านเข้ารอบแข่งขันในแต่ละรายการ ประเทศเจ้าภาพ (ชิลี) ได้รับการคัดเลือกโดยอัตโนมัติในทั้งสองรายการ พร้อมกับทีมอื่น ๆ อีก 7 ทีม
แฮนด์บอลชายชิงแชมป์ยุโรป 2024

การแข่งขัน แฮนด์บอลชายชิงแชมป์ยุโรป 2024 จะเป็นการแข่งขันครั้งที่ 16 และเป็นครั้งที่ 3 ที่มีทีมชาติ 24 ทีมเข้าร่วมแข่งขัน โดยจะจัดขึ้นที่ประเทศเยอรมนี ตั้งแต่วันที่ 10 ถึง 28 มกราคม ค.ศ. 2024
สนามแข่งขัน.
ในวันที่ 10 มิถุนายน พ.ศ. 2564 มีการประกาศเมืองเจ้าภาพที่จะจัดการแข่งขันใน 6 เมือง นัดเปิดการแข่งขันจะจัดขึ้นที่ เมอร์คูร์สปีล-อารีน่า ใน ดึสเซลดอร์ฟ และตั้งเป้าที่จะทำลายสถิติโลกสำหรับการแข่งขันแฮนด์บอลในร่มที่มีผู้เข้าร่วมมากที่สุด และรอบชิงชนะเลิศจะจัดขึ้นท่ี่สนามลานเซสอารีน่า ในโคโลญ
เมื่อวันที่ 14 กันยายน พ.ศ. 2565 มีการประกาศว่าสนามคลาสสิกโอลิมเปียฮัลเลในมิวนิก (เคยเป็นเจ้าภาพจัดการแข่งขันกีฬาแฮนด์บอลในโอลิมปิกฤดูร้อน 1972 รอบหลักและรอบชิงเหรียญ รวมถึงการแข่งขันรอบแบ่งกลุ่มในแฮนด์บอลชายชิงแชมป์โลก 2019) จะใช้แทนที่ SAP Garden ที่สร้างล่าช้า เนื่องจากการขาดแคลนวัสดุและแรงงาน สนามจะก่อสร้างไม่เสร็จทันตามกำหนดเวลาสำหรับการแข่งขันในเดือนมกราคม ค.ศ. 2024 ดังนั้นผู้จัดงานจึงยกเลิก ทั้งโอลิมเปียฮัลเล และ แซบการ์เดนที่จะเสร็จในอนาคต ตั้งอยู่ใกล้กันในโอลิมเปียพาร์ก
หมายเหตุ.
<templatestyles src="Reflist/styles.css" />
แฮนด์บอลหญิงชิงแชมป์ยุโรป 2022

การแข่งขัน แฮนด์บอลหญิงชิงแชมป์ยุโรป 2022 จัดขึ้นที่ประเทศสโลวีเนีย นอร์ทมาซิโดเนีย และมอนเตเนโกร ตั้งแต่วันที่ 4 ถึง 20 พฤศจิกายน ค.ศ. 2022 การแข่งขันได้เลื่อนไปหนึ่งเดือนเพื่อไม่ให้ตรงกับฟุตบอลโลก 2022 ที่ประเทศกาตาร์
ทีมสามอันดับแรกผ่านเข้ารอบการแข่งขันชิงแชมป์โลกปี ค.ศ. 2023 และผู้ชนะจะได้สิทธิ์เข้าร่วมแข่งขันกีฬาโอลิมปิกฤดูร้อน 2024 ด้วย
ประเทศนอร์เวย์คว้าแชมป์เป็นครั้งที่ 9 หลังจากเอาชนะเดนมาร์กในรอบชิงชนะเลิศ เหรียญทองแดงตกเป็นของมอนเตเนโกร ซึ่งเอาชนะฝรั่งเศส
พระเจ้าโลเชงเยน

พระเจ้าโลเชงเยน หรือ พระเจ้าโลเชง(邏盛) เป็นขุนหลวงแห่งเหม่งแซ(蒙舍詔)ที่ 2 เป็นพระโอรสของพระเจ้าสีนุโล ทรงครอง ราชย์ช่วงปี พ.ศ. 1217–1255 (ค.ศ. 674–712)
อำเภอเซนเดร์ก

อำเภอเซนเดร์ก  เป็นอำเภอในเทศมณฑลมีนอบ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 19,501 คนใน 4,191 ครัวเรือน อำเภอนี้มีเมืองเพียงเมืองเดียวคือเซนเดร์ก และ 3 ตำบล คือ ตำบลโบนแดร์, ตำบลแดร์แพฮ์น และตำบลเซนเดร์ก
พระเจ้าชิลุง

พระเจ้าชิลุง เป็นกษัตริย์แห่งน่านเจ้าที่ 8 เป็นพระโอรสของพระเจ้ากวนเฟงยู ทรงครอง ราชย์ช่วงปี พ.ศ. 1402–1420 (ค.ศ. 859–877)
พระเจ้าชิลุงได้เปลี่ยนนามอาณาจักร "ต้าบอง" (大蒙)เป็น "ต้าหลี่" (大禮)
ความสัมพันธ์ไทย–มาเลเซีย

ความสัมพันธ์ไทย–มาเลเซีย  สื่อถึงความสัมพันธ์ทางการทูตแบบทวิภาคีระหว่างประเทศไทยกับประเทศมาเลเซีย ประเทศไทยมีสถานเอกอัครราชทูตในกัวลาลัมเปอร์และสถานกงสุลใหญ่ในจอร์จทาวน์และโกตาบารู ส่วนประเทศมาเลเซียมีสถานเอกอัครราชทูตในกรุงเทพมหานคร
ไทยและมาเลเซียมักมักร่วมมือกันในด้านต่าง ๆ ในพื้นที่ชายแดน เช่น การค้าและการลงทุน ความมั่นคงและการป้องกัน การศึกษาและการฝึกอาชีพ เยาวชนและกีฬา การท่องเที่ยว ความเชื่อมโยงและการพัฒนาเศรษฐกิจและสังคม เนื่องจากปัญหากลุ่มแบ่งแยกดินแดนในสามจังหวัดชายแดนภาคใต้ของประเทศไทย ก่อนหน้านี้มีนักการเมืองบางคนในประเทศไทยกล่าวอ้างอย่างเปิดเผยว่าบางพรรคในมาเลเซียสนใจสาเหตุของฝ่ายตรงข้ามในสงคราม ซึ่งรัฐบาลชุดหลังโต้แย้งอย่างรุนแรง เนื่องจากมาเลเซียได้ให้ความช่วยเหลือในการเจรจาสันติภาพระหว่างรัฐบาลไทยกับกลุ่มแบ่งแยกดินแดน
ตำบลโบนแดร์

โบนแดร์  เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 หมู่บ้านนี้มีประชากร 3,512 คนใน 787 ครัวเรือน
คัง ฮัน-นา

คัง ฮัน-นา (เกิด 30 มกราคม 1989) เป็นนักแสดงชาวเกาหลีใต้ เธอรับบทนำในภาพยนตร์และซีรีส์ทางโทรทัศน์หลายเรื่อง ได้แก่ "ข้ามมิติ ลิขิตสวรรค์" (2016), "Rain or Shine" (2017), "ย้อนเวลารักภรรยาคนเดิม" (2018), "สตาร์ทอัพ" (2020) และ "รูมเมตฉันคือคุณชายจิ้งจอก" (2021)
ชีวิตในวัยเด็กและการศึกษา.
คัง ฮัน-นา ได้รับทั้งปริญญาตรีและปริญญาโทสาขาการละครจากมหาวิทยาลัยจุงอัง
อาชีพ.
2009–2015: จุดเริ่มต้นอาชีพ.
ฮันนาเปิดตัวในภาพยนตร์สั้นเรื่อง "Last Homecoming" และ "King of Guitar" ทั้งสองเรื่องในปี 2009
ในปี 2013 เธอเริ่มมีบทบาทเล็กน้อยจากภาพยนตร์เรื่อง "Fasten Your Seatbelt" "Commitment" และ "" ในปีเดียวกัน เธอได้เปิดตัวทางโทรทัศน์ในละครเรื่อง"Miss Korea"
ฮันนาได้รับบทนำครั้งแรกในภาพยนตร์เรื่อง "Empire of Lust" โดยรับบทเป็นกีแซง เธอได้แสดงในภาพยนตร์สั้นเรื่อง "Stand" ในปีเดียวกัน
2016–ปัจจุบัน: ความนิยมที่เพิ่มขึ้น.
เธอเริ่มมีชื่อเสียงจากบทบาทในฐานะราชินีผู้ชั่วร้ายในละครประวัติศาสตร์เรื่อง "" และเธอยังได้เสนอชื่อเข้าชิงรางวัล"Excellence Award, Actress in a Fantasy Drama" ในงาน SBS Drama Awards 2016 และ "Best New Actress" ในงาน Baeksang Arts Awards ครั้งที่53
จากนั้นเธอได้รับเลือกให้แสดงในละครโรแมนติกเรื่อง "Rain or Shine" ในปี 2017 ในปีเดียวกันนั้น เธอยังได้รับบทรองในละครจีนเรื่อง ""
ในปี 2018 ฮันนาได้แสดงในละครโรแมนติกคอมเมดี้เรื่อง"Familiar Wife"
ในปี 2019 เธอได้แสดงในละครระทึกขวัญเรื่อง "" สร้างมาจากซีรีส์อเมริกัน "Designated Survivor" ในปีเดียวกันเธอยังได้แสดงละครสั้นของDrama Stageเรื่อง"Woman with a Bleeding Ear"
เธอยังได้รับการยืนยันให้เข้ารับตำแหน่ง "Volume Up"ในฐานะดีเจคนใหม่โดยเริ่มตั้งแต่ 6 มกราคม 2020
เมื่อปี 2020 เธอได้แสดงละครเรื่อง "Start-Up" ทางช่องtvN ในบทบาทของนักธุรกิจหญิงที่ประสบความสำเร็จ ในเดือนตุลาคม 2020 สัญญาของเธอกับแฟนตาจิโอได้สิ้นสุดลง และเธอได้เซ็นสัญญาใหม่กับKeyEast
ในปี 2021 เธอได้แสดงในซีรีส์เรื่อง "My Roommate Is a Gumiho"
ในปี 2022 เธอได้รับเลือกให้แสดงในซีรีส์ดราม่าอิงประวัติศาสตร์ใน Bloody Heart (หรือที่รู้จักในชื่อ Red Single Heart) ทางช่องKBS2 ร่วมกับอีจุนในเรื่องเธอรับบทเป็น ยูจอง
ต้วน เจิ้งฉุน

ต้วน เจิ้งฉุน (段正淳) หรือ ต้วนเจิ้งชุน เป็นจักรพรรดิที่ 15 แห่งอาณาจักรต้าหลี่ เป็นน้องชายของต้วน เจิ้งหมิง ทรงครอง ราชย์ช่วงปี พ.ศ. 1639–1651 (ค.ศ. 1096–1108)
ตัวละครในนิยาย.
ต้วนเจิ้งชุน เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
ความตกลงระงับกรณีระหว่างไทยกับฝรั่งเศส พ.ศ. 2489

ความตกลงระงับกรณีระหว่างไทยกับฝรั่งเศส  หรือ สนธิสัญญาระงับกรณีไทย-ฝรั่งเศส พ.ศ. 2489  หรือที่รู้จักในชื่อ ข้อตกลงวอชิงตัน  เป็นสนธิสัญญาที่ลงนามเมื่อวันที่ 17 พฤศจิกายน พ.ศ. 2489 ที่กรุงวอชิงตัน ดี.ซี. โดยเป็นการยกเลิกอนุสัญญาโตเกียวที่ได้ลงนามเมื่อวันที่ 9 พฤษภาคม พ.ศ. 2484 เพื่อยุติผลสืบเนื่องของกรณีพิพาทอินโดจีนในปี พ.ศ. 2483-2484 ข้อตกลงดังกล่าวมีผลบังคับใช้ในวันที่สรุปข้อตกลงและได้รับการจดทะเบียนในสนธิสัญญาสหประชาชาติเมื่อวันที่ 16 ตุลาคม พ.ศ. 2502
จากสนธิสัญญานี้ทำให้ไทยต้องคืน ดินแดนฝั่งขวาของหลวงพระบาง, จำปาศักดิ์, ศรีโสภณ, พระตะบอง และดินแดนในกัมพูชา ให้กับฝรั่งเศส
ตำบลเซนเดร์ก

เซนเดร์ก  เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 31 หมู่บ้าน จากสำมะโน พ.ศ. 2549 ตำบลนี้ (รวมเซนเดร์กที่ภายหลังเลื่อนสถานะเป็นนคร) มีประชากร 9,871 ใน 2,095 ครัวเรือน ถ้าไม่รวมเซนเดร์ก จะทำให้เหลือประชากร 8,587 คนใน 1,818 ครัวเรือน
สนามกีฬาเอลซาดาร์

สนามกีฬาเอลซาดาร์ ([esˈtaðjo el saˈðaɾ]) หรือเรียกว่า สนามกีฬาเรย์โนเดนาบาร์รา  ระหว่าง ค.ศ. 2005–2011 เป็นสนามฟุตบอลในเมืองปัมโปลนา แคว้นนาวาร์ ประเทศสเปน สนามมีความจุ 23,576 ที่นั่ง สร้างขึ้นใน ค.ศ. 1967 และเป็นสนามเหย้าของเซอา โอซาซูนา
ชื่อ.
สนามนี้เป็นที่รู้จักในชื่อ "เอลซาดาร์" ตามชื่อของแม่น้ำใกล้สนาม ระหว่าง ค.ศ. 2005–2011 ฝ่ายบริหารแคว้นนาวาร์ (ซึ่งเป็นผู้อุปถัมภ์สนาม) เปลี่ยนชื่อสนามนี้เป็น "เรย์โนเดนาบาร์รา" เพื่อส่งเสริมการท่องเที่ยวในแคว้น โดยโอซาซูนาได้รับเงินสนับสนุน 4.5 ล้านยูโร ในการสะกดคำว่า "เรย์โน" ซึ่งแปลว่า "ราชอาณาจักร" นั้น ฝ่ายบริหารแคว้นนาวาร์ใช้ตัวสะกด ซึ่งมาจากภาษาสเปนสมัยกลาง แทนตัวสะกด ในภาษาสเปนสมัยใหม่ เพื่อให้ความรู้สึกโบราณ
ประวัติ.
เอลซาดาร์ได้รับการสร้างขึ้นแทนที่สนามซานฆวนที่ขายไปเมื่อปีก่อนหน้า พิธีเปิดสนามมีขึ้นเมื่อวันที่ 2 กันยายน ค.ศ. 1967 โดยมีการแข่งขันระหว่างเรอัลซาราโกซากับวีตอเรียดึซึตูบัลจากโปรตุเกส สนามรองรับผู้ชมได้ 25,000 คนในพิธีเปิด โดยมีเพียง 7,000 ที่นั่งเท่านั้น การแข่งขันจบลงด้วยผลเสมอกัน ก่อนที่ในวันถัดมาโอซาซูนาจะลงเล่นในสนามนี้และเอาชนะวีตอเรียดึซึตูบัล 3–0 นับเป็นชัยชนะครั้งแรกในสนามแห่งนี้ โดยโอซาบาเป็นนักเตะที่ทำประตูแรกให้โอซาซูนาในเอลซาดาร์ในนาทีที่ 28<
ในวันที่ 5 มิถุนายน ค.ศ. 1996 บอนโจวีได้แสดงคอนเสิร์ตดีสเดส์ทัวร์ (These Days Tour) ณ สนามแห่งนี้
ในเดือนพฤศจิกายน 2014 โอซาซูนาถูกบังคับให้ขายสนามให้แก่ฝ่ายบริหารแคว้นนาวาร์เนื่องจากวิกฤตการเงินครั้งใหญ่ซึ่งส่งผลกระทบต่อการดำรงอยู่ของสโมสร มาตรการดังกล่าวได้รับความเห็นชอบในสภาแคว้นนาวาร์ด้วยคะแนนเสียงเห็นด้วย 31 เสียง และไม่เห็นด้วย 18 เสียง ทำให้สนามนี้ตกเป็นของรัฐ
ในช่วงกลางปี ค.ศ. 2015 ความจุของสนามได้ถูกลดลงจาก 19,800 ที่นั่ง เป็น 18,375 ที่นั่ง เนื่องจากการปรับปรุงที่เกี่ยวข้องกับความปลอดภัย
การขยายสนาม.
ในช่วงต้นปี ค.ศ. 2019 สมาชิกของสโมสรได้ลงคะแนนสนับสนุนการขยายสนามเป็นประมาณ 24,000 ที่นั่ง ซึ่งเป็นการแก้ไขเล็กน้อยเพื่อให้เป็นไปตามข้อกำหนดของลีกโดยไม่มีความจุเพิ่มขึ้น
เกา เซิงไท่

เกา เซิงไท่ (高昇泰) เป็นปฐมกษัตริย์แห่งอาณาจักรต้าจง(大中國) เป็นพระโอรสของเกา จื้อเซิง (高智昇) ทรงครอง ราชย์ช่วงปี พ.ศ. 1637–1639 (ค.ศ. 1094–1096)
ตัวละครในนิยาย.
เกาเฉิงไท่ (高陞泰) เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
ต้วน เหออวี้

ต้วน เหออวี้ (段和譽) หรือ ต้วน เจิ้งเหยียน (段正嚴) เป็นจักรพรรดิที่ 16 แห่งอาณาจักรต้าหลี่ เป็นพระโอรสของต้วน เจิ้งฉุน ทรงครอง ราชย์ช่วงปี พ.ศ. 1651–1690 (ค.ศ. 1108–1147)
ตัวละครในนิยาย.
ต้วนอี้ (段譽) เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง
รายชื่อผู้ว่าราชการกรุงเทพมหานคร

ผู้ว่าราชการกรุงเทพมหานครเป็นตำแหน่งหัวหน้าฝ่ายบริหารของกรุงเทพมหานคร มีผู้ดำรงตำแหน่งผู้ว่าราชการกรุงเทพมหานครไปแล้วทั้งสิ้น 17 คน 20 วาระ จำแนกเป็นผู้ว่าราชการที่มาจากการเลือกตั้ง 8 คน มาจากการแต่งตั้ง 9 คน 
ผู้ว่าราชการกรุงเทพมหานครคนแรก คือ ชำนาญ ยุวบูรณ์ ผู้ดำรงตำแหน่งคนแรกที่มาจากการเลือกตั้ง คือ ธรรมนูญ เทียนเงิน ผู้ดำรงตำแหน่งเป็นระยะเวลานานที่สุด คือ หม่อมราชวงศ์สุขุมพันธุ์ บริพัตร ผู้ดำรงตำแหน่งคนปัจจุบัน คือ ชัชชาติ สิทธิพันธุ์ อดีตผู้ว่าราชการกรุงเทพมหานครที่ยังมีชีวิตอยู่มีจำนวน 6 คน ได้แก่ อาษา เมฆสวรรค์, จำลอง ศรีเมือง, พิจิตต รัตตกุล, อภิรักษ์ โกษะโยธิน, หม่อมราชวงศ์สุขุมพันธุ์ บริพัตร และอัศวิน ขวัญเมือง
ต้วน เจิ้งหมิง

ต้วน เจิ้งหมิง (段正明) เป็จักรพรรดิที่ 14 แห่งอาณาจักรต้าหลี่ เป็นหลานชายของต้วน ซือเหลียน ทรงครอง ราชย์ช่วงปี พ.ศ. 1624–1637 (ค.ศ. 1081–1094)
ตัวละครในนิยาย.
ต้วน เจิ้งหมิง เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
สรุปเหรียญรางวัลเอเชียนเกมส์ฤดูหนาวตลอดกาล

จำนวนเหรียญรางวัลทั้งหมดสำหรับการแข่งขันเอเชียนเกมส์ฤดูหนาว นับตั้งแต่การแข่งขันเอเชียนเกมส์ฤดูหนาว 1986 ที่เมืองซัปโปโร, ประเทศญี่ปุ่น ถึง เอเชียนเกมส์ฤดูหนาว 2017 ที่ซัปโปโร, ประเทศญี่ปุ่น มีรายละเอียดตามตารางด้านล่างนี้
ประเทศที่ยังไม่ได้รับเหรียญรางวัล.
 และ ได้รับเชิญให้เข้าร่วมเอเชียนเกมส์ฤดูหนาว 2017 อย่างไรก็ตาม นักกีฬาเหล่านั้นไม่มีสิทธิ์ได้รับเหรียญใด ๆ เนื่องจากพวกเขา จัดเป็นคู่แข่งรับเชิญ
สรุปเหรียญรางวัลเอเชียนพาราเกมส์ตลอดกาล

ตารางเหรียญรางวัลตลอดกาล สำหรับการแข่งขันเอเชียนพาราเกมส์ฤดูร้อน ตั้งแต่ปี ค.ศ. 2010 ถึง 2018 ซึ่งไม่รวมเหรียญรางวัลที่ได้รับจากการแข่งขันอื่น ๆ ที่จัดโดยคณะกรรมการพาราลิมปิกแห่งเอเชีย
เหรียญรางวัล.
<templatestyles src="Col-begin/styles.css"/>
อูมิ

อูมิ  เป็นเมืองที่ตั้งอยู่ในอำเภอคาซูยะ จังหวัดฟูกูโอกะ ประเทศญี่ปุ่น
ณ ค.ศ. 2016 เมืองนี้มีประชากรประมาณ 37,663 คน ความหนาแน่นของประชากร 1,200 คนต่อตารางกิโลเมตร มีขนาดพื้นที่ทั้งสิ้น 30.22 ตารางกิโลเมตร
เมืองอูมิมีแม่น้ำอูมิงาวะไหลผ่าน สถานที่ที่น่าสนใจ เช่น ศาลเจ้าอูมิฮาจิมัง โบสถ์โปรเตสแตนต์เล็ก ๆ และสุสานฝังศพโบราณ (โคฟุง) เมืองอูมิถูกกล่าวขานกันว่าเป็นสถานที่ประสูติของจักรพรรดิโอจิง จักรพรรดิญี่ปุ่นในยุคแรก ๆ
ในอูมิมีการสร้างทางรถไฟขึ้นใน ค.ศ. 1919 เพื่ออำนวยความสะดวกในการขนส่งถ่านหิน แต่อุตสาหกรรมท้องถิ่นนี้ได้ยุติลงใน ค.ศ. 1963 และได้ปิดเส้นทางรถไฟไปเมื่อ ค.ศ. 1985 ซึ่งต่อมาได้รับการปรับปรุงให้เป็นทางเดินสำหรับผักพ่อนหย่อนใจ นอกจากนี้ ยังมีทางรถไฟอีกสายที่เป็นของบริษัทรถไฟคีวชู คือ สายคาชิอิ เศรษฐกิจในอูมิ เช่น การผลิตเหล้าสาเกบันได
กีฬาฟุตบอลชายหาดในเวิลด์บีชเกมส์ 2023

การแข่งขันกีฬาฟุตบอลชายหาดในเวิลด์บีชเกมส์ 2023 ครั้งที่ 2 ของเวิลด์บีชเกมส์ จะจัดขึ้นระหว่างวันที่ 6 ถึง 12 สิงหาคม ค.ศ. 2023 ที่บาหลี ประเทศอินโดนีเซีย และจัดโดยสมาคมคณะกรรมการโอลิมปิกแห่งชาติ (ANOC)
จะมีการแข่งขันสองรายการ ได้แก่ ทีมชายและทีมหญิง มีทั้งหมด 28 ทีมที่จะเข้าร่วมแข่งขัน (ชาย 16 ทีมและหญิง 12 ทีม) ทั้งทีมชายและหญิงสามารถมีผู้เล่นได้สูงสุด 12 คน หมายความว่าจะมีนักกีฬาทั้งหมด 336 คนที่คาดว่าจะเข้าร่วมแข่งขัน
ผู้ชนะเลิศเหรียญทองการแข่งขันครั้งก่อนคือ บราซิลในประเภทชาย และสเปนในประเภทหญิง
ต้วน จื้อซิง

ต้วน จื้อซิง (段智興) หรือ ต้วน อวี้ฉางซิง (段易長興) เป็จักรพรรดิที่ 18 แห่งอาณาจักรต้าหลี่ เป็นพระโอรสของต้วน เจิ้งซิง ทรงครอง ราชย์ช่วงปี พ.ศ. 1714–1743 (ค.ศ. 1171–1200)
ตัวละครในนิยาย.
อิดเต็งไต้ซือ(一燈大師)ชื่อเดิม ต้วนตี่เฮง เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
แรงงานรับจ้างและทุน

"แรงงานรับจ้างและทุน"  เป็นปาฐกถาวิพากษ์ทางเศรษฐศาสตร์การเมือง (Critique of political economy) ใน ค.ศ. 1847 โดยคาร์ล มาคส์ ซึ่งถูกแผยแพร่เป็นครั้งแรกเป็นบทความใน "หนังสือพิมพ์น็อยเออไรนิชเชอ" ("Neue Rheinische Zeitung") ในเดือนเมษายน ค.ศ. 1849 งานเขียนชิ้นนี้ถูกมองว่าเป็นงานตั้งต้นก่อนศาสตรนิพนธ์ที่ทรงอิทธิพลของมาคส์ว่าด้วย "ทุน" และมักถูกจับคู่กับคำปราศรัยใน ค.ศ. 1865 ของมาคส์ "ค่าจ้าง ราคา และกำไร" ("Lohn, Preis und Profit") ต่อมาฉบับแปลภาษารัสเซียถูกตีพิมพ์เป็นหนังสือใน ค.ศ. 1883 โดยมีข้อความตอนหนึ่งจาก "ทุน" เล่ม 1 เรื่อง "แนวโน้มทางประวัติศาสตร์ของการสะสมแบบทุนนิยม" อยู่ในภาคผนวก ใน ค.ศ. 1885 ฉบับภาษาอังกฤษถูกตีพิมพ์เป็นครั้งแรกเป็นจุลสาร จุลสารที่อิงจากบทความหนังสือพิมพ์เหล่านั้นถูกตีพิมพ์ใน ค.ศ. 1885 ที่ฮ็อททิงเงิน-ซือริช (Hottingen (Zürich)) โดยที่มาคส์ไม่รู้แต่มีคำนำสั้น ๆ จากเอ็งเงิลส์ ฟรีดริช เอ็งเงิลส์ ได้ตรวจชำระฉบับภาษาเยอรมันใน ค.ศ. 1891 และเผยแพร่ลงในหนังสือพิมพ์ฟอร์แวทส์ (Vorwärts) ภายหลังจากที่กฎหมายต่อต้านสังคมนิยม (Anti-Socialist Laws) ออกมาแล้วหนึ่งปีก่อนหน้านั้นในประเทศเยอรมนี ใน ค.ศ. 1893 ฉบับแปลภาษาอังกฤษที่ปรับปรุงจากฉบับภาษาเยอรมัน ค.ศ. 1891 ถูกตีพิมพ์ขึ้นที่ลอนดอน
คำอธิบาย.
ปาฐกถาและบทความชิ้นนี้ถูกเขียนขึ้นมาเพื่อนำเสนอความสัมพันธ์ทางเศรษฐกิจภายใต้ระบอบทุนนิยมและพื้นฐานเชิงวัตถุสภาพ (historical materialism) ของการต่อสู้ทางชนชั้นออกมาในแบบที่ผู้คนเข้าถึงได้ โดยงานเขียนเสนอว่าชนชั้นกระฎุมพีปกครองสังคมทุนนิยมด้วยความเป็นทาสค่าจ้าง (wage slavery) ของคนงาน และอธิบายความยากจนที่ชนชั้นแรงงานประสบพบเจอผ่านทฤษฎีมูลค่าส่วนเกิน งานเขียนแสดงให้เห็นว่ามาคส์ได้พัฒนาทฤษฎีของเขาไปเท่าใดแล้วในช่วงปลายคริสต์ทศวรรษ 1840 และเป็นรูปแบบเชิงทฤษฎีเริ่มแรกของลัทธิมากซ์ มันเสนอว่า แรงงานที่แปลกแยก (Marx's theory of alienation) เป็นเงื่อนไขสำหรับการสะสมแรงงานเข้าไปในทุนผ่านวิถีการผลิตแบบทุนนิยม (Capitalist mode of production (Marxist theory)) มาคส์เสนอว่าระบอบทุนนิยมเป็นระยะเปลี่ยนผ่านในประวัติศาสตร์ที่ในท้ายที่สุดจะนำไปสู่การปฏิวัติของชนกรรมาชีพ (proletarian revolution)
ประเด็กหลักที่กล่าวถึงในงานเขียนประกอบด้วยพลังแรงงาน (labour power) แรงงาน และการที่พลังแรงงานกลายเป็นสินค้าโภคภัณฑ์ (commodity) ทฤษฎีมูลค่าแรงงานถูกนำเสนอซึ่งแบ่งแยกระหว่างแรงงานกับพลังแรงงาน งานเขียนให้นิยามกับคำว่าโภคภัณฑ์ สำรวจว่าหลักการทางเศรษฐศาสตร์เรื่องอุปสงค์และอุปทานส่งผลต่อราคาของสินค้าโภคภัณฑ์บางชนิดอย่างไร และสำรวจว่าทุนกับทุนนิยมไม่มีหน้าที่อื่นใดนอกจากการเพิ่มปริมาณของตนอย่างไร
ยาเอบะ

ในภาษาญี่ปุ่น ยาเอบะ  เป็นฟันมนุษย์ที่มีรูปร่างคล้ายเขี้ยว โดยเฉพาะฟันส่วนบน ส่วนใหญ่มักสื่อถึงฟันที่โตทับฟันอีกซี่หรือยื่นสูงขึ้นจากเหงือก ในประเทศญี่ปุ่น สิ่งนี้สื่อถึงสัญญาณของความอ่อนเยาว์และความงามตามธรรมชาติ ใน ค.ศ. 2013 เคยมีกระแสที่สาววัยรุ่นเข้าไปทำทันตกรรมเพื่อครอบฟันเขี้ยวส่วนบน
สหพันธ์สกีน้ำและเวกบอร์ดนานาชาติ

สหพันธ์สกีน้ำและเวกบอร์ดนานาชาติ  เป็นองค์กรปกครองระดับโลกสำหรับกีฬาทางน้ำแบบลากจูงทั้งหมด ก่อตั้งขึ้นที่เจนีวา ประเทศสวิตเซอร์แลนด์ ในปี พ.ศ. 2489 ได้รับการยอมรับจากคณะกรรมการโอลิมปิกสากล (IOC) ในฐานะผู้มีอำนาจแต่เพียงผู้เดียวที่ควบคุมกีฬาทางน้ำแบบลากจูงทั้งหมด และมีสหพันธ์สมาชิกในเครือ 91 แห่งทั่วโลก IWWF ยังเป็นสมาชิกในเครือของสมาคมสหพันธ์กีฬานานาชาติ (GAISF) และเป็นหนึ่งใน 7 กีฬาผู้ก่อตั้งของเวิลด์เกมส์
แผนกกีฬาทางน้ำแบบลากจูงเพื่อการแข่งขันและสันทนาการของ IWWF ได้แก่ การแข่งขัน (สกีน้ำ 3 รายการ) เวกบอร์ด เท้าเปล่า, โชว์สกี, เคเบิลเวกบอร์ด, เคเบิลสกี, สกีเรซซิง, และสกีผู้พิการ
กีฬาว่ายน้ำสระเปิดในเวิลด์บีชเกมส์ 2019

การแข่งขันกีฬาว่ายน้ำสระเปิดในเวิลด์บีชเกมส์ 2019 ที่โดฮา ประเทศกาตาร์ จัดขึ้นเมื่อวันที่ 13 ตุลาคม ค.ศ. 2019
ประเทศที่เข้าร่วมแข่งขัน.
<templatestyles src="Div col/styles.css"/>
กติกาสัญญาไม่รุกรานกันระหว่างอังกฤษ–ไทย

กติกาสัญญาไม่รุกรานกันระหว่างอังกฤษ–ไทย  เป็นสนธิสัญญาระหว่างสหราชอาณาจักรกับไทย ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 12 มิถุนายน พ.ศ. 2483
มีการแลกเปลี่ยนสัตยาบันสารกัน ณ กรุงเทพฯ ในวันที่ 31 สิงหาคม พ.ศ. 2483 และสนธิสัญญามีผลบังคับใช้ในวันเดียวกัน มันถูกกำหนดให้ยังคงใช้บังคับเป็นเวลาห้าปี เว้นแต่จะขยายออกไป สนธิสัญญานี้ได้รับการจดทะเบียนในสนธิสัญญาสันนิบาตชาติเมื่อวันที่ 6 มิถุนายน พ.ศ. 2484
สนธิสัญญานี้ได้สิ้นสุดลง เมื่อประเทศไทยได้ประกาศสงครามกับสหราชอาณาจักร ในวันที่ 25 มกราคม พ.ศ. 2485
เอเชียนเกมส์ฤดูหนาว 2029

เอเชียนเกมส์ฤดูหนาว 2029  ซึ่งรู้จักกันอย่างเป็นทางการในชื่อ เอเชียนเกมส์ฤดูหนาว ครั้งที่ 9  และรู้จักกันทั่วไปในชื่อ โทรญีนา 2029 จะเป็นครั้งที่เก้าของการแข่งขันกีฬาเอเชียนเกมส์ฤดูหนาว การแข่งขันกีฬาหลายประเภททั่วเอเชียที่จะจัดขึ้นในตรุจญีนาของนีอม, ประเทศซาอุดีอาระเบีย
เมืองโทรเจนาได้รับเลือกให้เป็นเมืองเจ้าภาพในการประชุมสมัชชาโอซีเอครั้งที่ 41 เมื่อวันที่ 4 ตุลาคม พ.ศ. 2565 ในกรุงพนมเปญ, ประเทศกัมพูชา นี่เป็นการแข่งขันกีฬาเอเชียนเกมส์ฤดูหนาวครั้งแรกที่จัดขึ้นในประเทศซาอุดีอาระเบีย และในคาบสมุทรอาหรับ มันจะเป็นการแข่งขันกีฬาฤดูหนาวครั้งแรกที่จัดขึ้นในประเทศที่ใช้ภาษาอาหรับ
เอเชียนอินดอร์และมาร์เชียลอาตส์เกมส์ 2025

เอเชียนอินดอร์และมาร์เชียลอาตส์เกมส์ 2025  หรือที่รู้จักกันอย่างเป็นทางการในชื่อ เอเชียนอินดอร์และมาร์เชียลอาตส์เกมส์ ครั้งที่ 7  และรู้จักกันในอีกชื่อหนึ่งว่า รียาด 2025 เป็นการแข่งขันกีฬาหลายประเภททั่วเอเชียของประเภทกีฬาในร่มและศิลปะการต่อสู้ที่มีกำหนดจะจัดขึ้นที่กรุงริยาด ซึ่งจะเป็นครั้งแรกที่ประเทศซาอุดีอาระเบียถูกกำหนดให้เป็นเจ้าภาพจัดการแข่งขันของโอซีเอและจะเป็นการทดสอบสำหรับการจัดแข่งขันเอเชียนเกมส์ 2034
การคัดเลือกเจ้าภาพ.
เมื่อวันที่ 21 พฤศจิกายน พ.ศ. 2564 สภาโอลิมปิกแห่งเอเชียประกาศว่า ประเทศซาอุดีอาระเบียจะเป็นเจ้าภาพจัดการแข่งขันกีฬาเอเชียนอินดอร์และมาร์เชียลอาตส์เกมส์ 2025
สนามกีฬาอะห์มัด บิน อะลี

สนามกีฬาอะห์มัด บิน อะลี (อักษรโรมัน: "Malʿab ʾAḥmad bin ʿAliyy") หรือรู้จักกันแพร่หลายในชื่อ สนามกีฬาอัรร็อยยาน  เป็นสนามกีฬาอเนกประสงค์ในเมืองอัรร็อยยาน ประเทศกาตาร์ โดยใช้สำหรับการแข่งขันฟุตบอลเป็นหลัก และเป็นที่ตั้งของสโมสรกีฬาอัรร็อยยานและสโมสรกีฬาอัลเคาะร็อยฏียาต สนามแห่งนี้ตั้งชื่อตามอะห์มัด บิน อะลี อัษษานี เจ้าผู้ครองรัฐกาตาร์ระหว่างปี พ.ศ. 2503 ถึง พ.ศ. 2515 สนามกีฬาเดิมสร้างขึ้นในปี พ.ศ. 2546 มีความจุที่นั่ง 21,282 ที่นั่ง เป็นหนึ่งในสนามที่ใช้จัดการแข่งขันเอเชียนเกมส์ 2006 ซึ่งถูกรื้อถอนในปี พ.ศ. 2558 เพื่อสร้างสนามกีฬาอัรร็อยยานแห่งใหม่ที่มีความจุ 45,000 ที่นั่ง
สนามอยู่ห่างจากโดฮาเมืองหลวงของประเทศไปทางตะวันตกประมาณ 20 กิโลเมตร
การก่อสร้าง.
สนามกีฬาอัรร็อยยานเป็นหนึ่งในแปดสนามที่ใช้ในการแข่งขันฟุตบอลโลก 2022 ที่ประเทศกาตาร์
สนามกีฬาอะห์มัด บิน อะลี หลังเดิมถูกรื้อลงในปี พ.ศ. 2558 เพื่อดำเนินการสร้างสนามกีฬาอัรร็อยยานแห่งใหม่ โดยร้อยละ 90 ของเศษหินหรืออิฐที่เกิดจากการรื้อถอนสนามเดิมคาดว่าจะถูกนำมาใช้ซ้ำสำหรับการสร้างสนามใหม่ หรือใช้ในโครงการศิลปะสาธารณะ
การก่อสร้างสนามแห่งใหม่เริ่มต้นขึ้นเมื่อต้นปี พ.ศ. 2559 ดำเนินการโดยการร่วมทุนระหว่างบริษัทอัลบะลาฆ (Al-Balagh) และบริษัทลาร์เซน แอนด์ ทูวโบร (Larsen & Toubro) หลังฟุตบอลโลกจบลง สนามจะปรับลดจำนวนที่นั่งเหลือ 21,000 ที่นั่ง สนามกีฬาแห่งใหม่นี้สร้างขึ้นสำหรับการแข่งขันฟุตบอลโลก 2022 ซึ่งกาตาร์เป็นเจ้าภาพ
การปรับปรุงใหม่รวมถึงเปลือกอาคารที่เป็นสื่อการจัดแสดง (media facade) ขนาดใหญ่พร้อมแผ่นผืนสังเคราะห์ที่จะทำหน้าที่เป็นหน้าจอสำหรับการฉายภาพ ข่าว โฆษณา แจ้งผลข้อมูลการแข่งขันกีฬาตามเวลาจริง ความจุของสนามเพิ่มขึ้นเป็น 40,740 ที่นั่ง โดยอัฒจันทร์มีหลังคาคลุมทุกที่นั่ง
พิธีเปิดสนามกีฬามีขึ้นในวันที่ 18 ธันวาคม พ.ศ. 2563 ซึ่งเป็นวันชาติกาตาร์ และตรงกับสองปีก่อนที่ประเทศจะเป็นเจ้าภาพจัดการแข่งขันฟุตบอลโลก 2022 รอบสุดท้ายในปี พ.ศ. 2565 ซึ่งสนามแห่งนี้เป็นหนึ่งในสองสนามที่ใช้สำหรับการแข่งขันฟุตบอลชิงแชมป์สโมสรโลก 2020
สนามกีฬาแห่งนี้ใช้จัดการแข่งขันฟุตบอลอาหรับคัพ 2021 ในปี พ.ศ. 2564 จำนวนสี่นัด
ฟุตบอลโลก 2022 ในสนามอะห์มัด บิน อะลี.
สนามแห่งนี้ใช้จัดการแข่งขันฟุตบอลโลก 2022 จำนวนเจ็ดนัด
ฮิมาริ โนอิฮาระ

ฮิมาริ โนอิฮาระ (野井原緋鞠, Noihara Himari) หรือเรียกชื่อสั้น ๆ ว่าฮิมาริ เธอเป็นตัวละครจากซีรีส์มังงะเรื่อง"ภูตจี๊ดฮิมาริ" ที่สร้างโดยมิลาน มัททร่า เธอยังปรากฏตัวในอนิเมะโดยให้เสียงพากย์โดยอามิ โคชิมิสุ การออกแบบตัวละครของฮิมาริถูกสร้างขึ้นแบบง่าย ๆ แต่มิลานก็มัวแต่จมอยู่กับเรื่องอื่น เช่นการตั้งชื่อนางเอกในเรื่อง ฮิมาริแสดงเป็นบาเกะเนโกะหรือแมวปีศาจ ซึ่งเป็นวิญญาณญี่ปุ่นประเภทหนึ่งที่เรียกว่าโยไก
นีนตเวยูออง

นีนตเวยูออง (อ่าน "นีน-ตเวยูออง"; เกิด 24 สิงหาคม พ.ศ. 2539) ชื่อเล่น นีน เป็นนางแบบและนางงามชาวพม่า ได้รับตำแหน่งมิสยูนิเวิร์สเมียนมา 2018 และเป็นตัวแทนของประเทศพม่าสำหรับการประกวดนางงามจักรวาล 2018
นอกจากนี้นีนตเวยูอองร่วมแสดงในละครโทรทัศน์ไทยเรื่อง "จากเจ้าพระยาสู่อิรวดี" (2565) ออกอากาศทางช่องไทยพีบีเอส
ประวัติ.
นีนตเวยูอองเกิดที่เมืองเมะทีลา ภาคมัณฑะเลย์ ประเทศพม่า เธอมีบิดาเป็นชาวไทใหญ่ ส่วนมารดาเป็นชาวพม่า ต่อมาครอบครัวย้ายไปเมืองแรชา เมืองเล็ก ๆ ทางตอนใต้รัฐฉาน ครั้นเธอเข้าสู่ระดับมัธยมศึกษาจึงย้ายไปเรียนที่โรงเรียนมัธยมศึกษาตอนปลายที่ 1 ท่าขี้เหล็ก และอาศัยอยู่ที่เมืองท่าขี้เหล็ก ใกล้พรมแดนอำเภอแม่สายของประเทศไทย ซึ่งที่นั่นทำให้เธอสามารถใช้ภาษาไทยได้อย่างคล่องแคล่ว และทำให้เธอเห็นโลกกว้างมากกว่าที่เคยเห็น เธอสำเร็จการศึกษาระดับปริญญาตรีสาขาวิทยาศาสตร์การพยาบาล มหาวิทยาลัยเชียงตุง
การทำงาน.
การประกวดนางงาม.
นีนตเวยูอองเข้าร่วมการประกวดมิสยูนิเวิร์สเมียนมา 2018 และได้รับรางวัลชนะเลิศ เมื่อวันที่ 1 ตุลาคม พ.ศ. 2560 จากนั้นเธอได้เป็นตัวแทนผู้เข้าประกวดจากประเทศพม่าสำหรับการประกวดนางงามจักรวาล 2018 แต่ไม่ผ่านเข้ารอบ
นักแสดง.
เธอเคยทำธุรกิจเปิดร้านแว่นตาของตัวเอง รวมทั้งรับงานเป็นนางแบบไปพร้อม ๆ กับการเรียน หลังได้รับตำแหน่งมิสยูนิเวิร์สเมียนมาแล้ว นีนตเวยูอองเดินทางเข้าสู่ย่างกุ้งเพื่อเข้าทำงานในวงการบันเทิง แต่หลังการทำรัฐประหารของมี่นอองไลง์ ทำให้ความเจริญของประเทศชะงักงันลงไป จากนั้นเธอจึงเข้าไปพำนักเพื่อทำงานในกรุงเทพมหานคร ประเทศไทย ไปพร้อม ๆ กับการเรียกร้องประชาธิปไตยแก่พม่า เธอรับงานแสดงละครโทรทัศน์เรื่อง "จากเจ้าพระยาสู่อิรวดี" (2565) โดยรับบทซินซินและมาลา เธอกล่าวว่าถือเป็นผลงานการแสดงครั้งแรกของเธอ และในบทพูดมีบางส่วนที่ต้องใช้ภาษาไทยในการสื่อสาร
ชีวิตส่วนตัว.
นอกจากภาษาพม่าและไทใหญ่ที่ต้องใช้มาตั้งแต่เด็ก นีนตเวยูอองสามารถใช้ภาษาไทยและอังกฤษได้อย่างคล่องแคล่ว โดยเธอศึกษาอย่างจริงจังด้วยเหตุผลด้านธุรกิจ จึงมีโอกาสได้ใช้ภาษาไทยบ่อยครั้ง เธอกล่าวว่าชื่นชอบอาหารไทยมากเป็นพิเศษ รวมทั้งติดตามสื่อบันเทิงของไทยอยู่บ่อย ๆ ชื่นชอบนักแสดงชาวไทยอย่าง มาริโอ้ เมาเร่อ วรัทยา นิลคูหา และพัชราภา ไชยเชื้อ
บทบาททางการเมือง.
หลังการรัฐประหารในประเทศพม่า พ.ศ. 2564 นีนตเวยูอองเคลื่อนไหวต่อต้านรัฐบาลทหารพม่าผ่านสื่อโซเชียลมีเดีย เธอเข้าไปทำงานที่ประเทศไทยตั้งแต่เดือนธันวาคมเพื่อถ่ายทำละครโทรทัศน์เรื่อง "จากเจ้าพระยาสู่อิรวดี" (2565) โดยเธอให้สัมภาษณ์กับสื่อไทยเกี่ยวกับสถานการณ์บ้านเมืองของพม่า โดยกล่าวกับ "นิตยสารเวย์" ของไทยไว้ว่า "เราอยากให้ทุกคนรู้ว่า เราจะต้องใช้วิธีต่อต้านอย่างสันติ เพื่อให้คณะรัฐประหารหรืออำนาจของกองทัพจบลงที่รุ่นเรา" เธอร่วมชูสามนิ้วเพื่อทวงความยุติธรรมผ่านสื่อโซเชียลมีเดีย เช่นเดียวกับผู้มีชื่อเสียงอีกหลายคนที่เข้าร่วมกิจกรรมนี้ นอกจากนี้เธอได้ขายมงกุฎที่ได้จากการประกวดของเธอ โดยนำเงินที่ได้จากการขายบริจาคให้แก่กองทุนคณะกรรมการผู้แทนสมัชชาแห่งสหภาพ
วันที่ 3 เมษายน พ.ศ. 2564 นีนตเวยูอองพร้อมกับผู้มีชื่อเสียงอีกหลายคน ถูกสภาบริหารแห่งรัฐออกหมายจับด้วยมาตรา 505 (a) ในข้อหาต่อต้านการรัฐประหาร ด้วยการเข้าร่วมขบวนการอารยะขัดขืน และสร้างความเสียหายต่อการปกครองของรัฐด้วยการสนับสนุนคณะกรรมการผู้แทนสมัชชาแห่งสหภาพ รวมทั้งยุยงปลุกปั่นประชาชน ส่งผลให้ชาติขาดเสถียรภาพและสันติภาพ
เรื่องปรัมปราเอ็นร้อยหวาย

เอ็นร้อยหวายเป็นเรื่องเล่ามุขปาฐะที่เล่าต่อ ๆ กันมาในหมู่ชาวปาตานีว่าเป็นวิธีการหนึ่งที่ทางการสยามใช้เพื่อควบคุมและกวาดต้อนเชลยชาวปาตานีมายังกรุงรัตนโกสินทร์ โดยระบุว่าเป็นการเอาหวายมาร้อยที่เอ็นเหนือส้นเท้าของเชลย (วิธีการอื่น เช่น เจาะใบหูผูกพ่วงกัน) อย่างไรก็ตาม งานวิจัยเรื่อง "ข้อเท็จจริงเอ็นร้อยหวาย ประวัติศาสตร์บาดแผลสยาม-ปาตานี (ปัตตานี)" โดยสถาบันเอเชียศึกษา จุฬาลงกรณ์มหาวิทยาลัย เมื่อปี 2561 ระบุว่าไม่พบเรื่องดังกล่าวในเอกสารโบราณใด ๆ
สมาน อู่งามสิน ซึ่งเป็นผู้วิจัยหลัก ระบุว่าหลักฐานเท่าที่พบเป็นเอกสารในชั้นหลัง ซึ่งพบครั้งแรกในหนังสือ "ปาตานี: ประวัติศาสตร์และการเมืองในโลกมลายู" ที่เขียนโดย อารีฟีน บินจิ, อับดุลลอฮุ ลออแมน และซูฮัยมีย์ ฮิสมาแอล โดยในหนังสือดังกล่าวมีข้อความว่า "พระยากลาโหมได้นำเชลยมลายูปาตานี 400 คนลงเรือไปยังกรุงเทพฯ ระหว่างเดินทาง บางคนกระโดดจากเรือลงทะเลหลบหนี [...] ดังนั้นเพื่อไม่ให้ชาวปาตานีกระโดดเรือหนีลงทะเล ทหารสยามจึงใช้วิธีตัดหวายมาร้อยที่เอ็นเหนือส้นเท้าของเชลยเหล่านั้น ผูกพ่วงต่อกันหลายๆ คน เชลยที่เป็นหญิง ก็เอาหวายเจาะใบหู" นอกจากนี้ ชัยวัฒน์ สถาอานันท์ เสริมว่า เรื่องเล่านี้ไม่มีผู้แต่งชัดเจนด้วย จึงมีลักษณะเป็นความทรงจำร่วมทางสังคมมากกว่าเป็นเรื่องจริง ด้านสุเนตร ชุตินธรานนท์ตรวจสอบหลักฐานซึ่งเป็นภาพแกะสลักต่าง ๆ มาและสรุปว่าไม่พบว่าในเอเชียตะวันออกเฉียงใต้ไม่พบการกวาดต้อนเชลยด้วยการเจาะเอ็นร้อยหวาย
นายแพทย์จิรันดร์ อภินัน แพทย์ผู้เชี่ยวชาญด้านกระดูก ข้อ เอ็น และเท้า ระบุว่า หากเจาะเอ็นร้อยหวายมีโอกาสทำให้เกิดการติดเชื้อถึงขั้นเอ็นขาดและอาจทำให้เคลื่อนไหวไม่ได้ จึงไม่สามารถเป็นแรงงานที่มีประสิทธิภาพได้
ขณะที่กำพล จำปาพันธ์ นักประวัติศาสตร์ แม้จะยอมรับว่าไม่มีเอกสารต้นฉบับยืนยันจริง แต่ได้ตั้งข้อสังเกตอยู่หลายประการ เขาชี้ว่าสมานเองก็มองว่าเรื่องเอ็นร้อยหวายใช่ว่าจะเป็นไปไม่ได้ โดยเขาสรุปไว้ว่า "การเจาะเอ็นร้อยหวายสามารถทำได้ในขอบเขตจำกัดเท่านั้นกับเชลยศึกที่เป็นคนระดับนำ ซึ่งอาจก่อการลุกขึ้นสู้และก่อความวุ่นวาย จึงพิจารณาได้ว่าเป็นแค่เพียงการลงโทษ (punishment) เป็นตัวอย่างเพื่อมิให้เชลยศึกอื่นๆ เอาเยี่ยงเอาอย่าง" กำพลตั้งข้อสังเกตว่างานวิจัยนี้ได้รับการสนับสนุนทุนวิจัยจากศูนย์อำนวยการบริหารจังหวัดชายแดนภาคใต้จำนวน 1.5 ล้านบาท
เขายกตัวอย่างวรรณกรรมเรื่อง "รำพันพิลาป" ของสุนทรภู่ (แต่งเมื่อปี 2385) ที่มีตอนหนึ่งเล่าว่าโจรสลัดมีการใช้วิธีเจาะเอ็นร้อยหวาย ซึ่งแปลว่าวิธีการดังกล่าวใช่ว่าจะไม่เคยมีการกล่าวถึง
และสุดท้ายกำพลระบุว่าถึงแม้เรื่องเอ็นร้อยหวายจะไม่จริง แต่การปฏิบัติอย่างทารุณของชาวสยามต่อชาวปาตานีอย่างอื่นก็มี เช่น ฟรานซิส ไลต์ บันทึกไว้ว่า "[ชาวปาตานี]ทั้งชายหญิง คนแก่ และเด็ก ที่ไม่ได้ทำบาปกรรม ถูกจับมัดแล้วโยนลงบนพื้นดิน แล้วขบวนช้างก็เดินเหยียบจนตาย"
มีการตั้งข้อสังเกตว่าเรื่องเล่านี้อาจทำหน้าที่เป็นเสมือนข่าวลือในการต่อสู้กับอำนาจรัฐในช่วงความไม่สงบในชายแดนภาคใต้ของประเทศไทย ในปี 2565 มีการ์ดเกม "Patani Colonial Territory" ที่นำเสนอเรื่องเอ็นร้อยหวายดังกล่าวเป็นส่วนหนึ่งของเกม จึงทำให้ถูกวิจารณ์ว่าต้องการสร้างความเกลียดชังและแตกแยก และฝ่ายความมั่นคงเข้ายึดเกมดังกล่าว
เบอรินเจีย

เบอรินเจีย  หรือ สะพานแผ่นดินเบริง  เป็นพื้นที่ที่ได้รับการนิยามว่าเริ่มตั้งแต่แม่น้ำลีนา ประเทศรัสเซีย ทางด้านตะวันตก ไปจนถึงแม่น้ำแมกเคนซี ประเทศแคนาดา ทางด้านตะวันออก และเริ่มตั้งแต่เส้นขนานที่ 72 องศาเหนือในทะเลชุกชีทางด้านเหนือ ไปจนถึงปลายคาบสมุทรคัมชัตคาทางด้านใต้ ครอบคลุมพื้นที่ทะเลชุกชี ทะเลเบริง ช่องแคบเบริง คาบสมุทรชุกชี คาบสมุทรคัมชัตคา อะแลสกา และยูคอนในปัจจุบัน
ในยุคก่อนประวัติศาสตร์สะพานแผ่นดินนี้เป็นสะพานแผ่นดินที่มีขนาดใหญ่มาก ในช่วงเวลาหนึ่งในยุคก่อนประวัติศาสตร์อาจกว้างถึง 1,000 กิโลเมตรและครอบคลุมพื้นที่ประมาณรัฐบริติชโคลัมเบียและรัฐแอลเบอร์ตารวมกัน (ราว 1,600,000 ตารางกิโลเมตร) ปัจจุบันมีส่วนที่หลงเหลืออยู่ของสะพานแผ่นดินเพียงเล็กน้อย เช่น หมู่เกาะไดออมีด เกาะเซนต์พอลและเกาะเซนต์จอร์จในหมู่เกาะพริบิลอฟ เกาะเซนต์ลอว์เรนซ์ เกาะเซนต์แมตทิว เกาะคิง เป็นต้น
ศัพท์ "เบอรินเจีย" เป็นศัพท์ที่เอริก ฮัลเตน นักพฤกษศาสตร์และนักชีวภูมิศาสตร์ชาวสวีเดนบัญญัติขึ้นใน ค.ศ. 1937 จากชื่อของไวทัส เบริง นักสำรวจชาวเดนมาร์ก ในยุคน้ำแข็งนั้น เบอรินเจียมีลักษณะเป็นทุ่งหญ้าสเตปป์ที่ไม่มีน้ำแข็งหรือธารน้ำแข็งปกคลุม เนื่องจากมีหิมะตกน้อย เช่นเดียวกับในไซบีเรียและทางเหนือและตะวันออกเฉียงเหนือของจีนในช่วงเวลาเดียวกัน
เชื่อกันว่ามีมนุษย์กลุ่มเล็ก ๆ ราวสองถึงสามพันคนเดินทางจากไซบีเรียตะวันออกมาถึงเบอรินเจียในช่วงยุคน้ำแข็งใหญ่สุดครั้งสุดท้าย กลายเป็นจุดเริ่มต้นการตั้งถิ่นฐานของมนุษย์ในทวีปอเมริกาในช่วง 16,500 ปีก่อน การเข้าไปตั้งถิ่งฐานน่าจะเริ่มขึ้นหลังจากที่ธารน้ำแข็งอเมริกาที่ขวางทางลงใต้ละลาย และก่อนที่แผ่นดินจะถูกตัดขาดจากการเพิ่มขึ้นของระดับน้ำทะเลในช่วง 11,000 ปีก่อน
เจ้าหญิงเทะซุพะยาจี

เจ้าหญิงเทะซุพะยาจี ([tʰeɪ̯ʔ sṵ pʰə.já d͡ʑí]; 5 เมษายน ค.ศ. 1923 – 31 ธันวาคม ค.ศ. 2021) หรือเป็นที่รู้จักในพระนาม เจ้าหญิงเทสซี  เป็นเจ้านายฝ่ายในชั้นพระราชนัดดาพระองค์สุดท้ายที่มีพระชนม์ชีพของราชวงศ์โก้นบอง ด้วยเป็นพระธิดาในเจ้าหญิงเมียะพะยากะเล ซึ่งเป็นพระราชธิดาของพระเจ้าสีป่อ พระมหากษัตริย์พระองค์สุดท้ายของพม่า นับเป็นเจ้านายชั้นอาวุโสของพม่า
หลังการสิ้นพระชนม์ของตอพะย่า ซึ่งเป็นพระอนุชาเมื่อ ค.ศ. 2019 เทะซุพะยาจีจึงเป็นพระราชนัดดาพระองค์สุดท้ายของพระเจ้าสีป่อที่มีพระชนม์ชีพ
พระประวัติ.
เจ้าหญิงเทะซุพะยาจี ประสูติเมื่อวันที่ 5 เมษายน ค.ศ. 1923 ณ กรุงร่างกุ้ง ในช่วงเวลาที่พม่าตกเป็นของบริเตน เป็นพระธิดาของเจ้าหญิงเมียะพะยากะเล กับโกโกไนง์ พระชนนีเป็นพระราชธิดาลำดับที่สี่ของพระเจ้าสีป่อกับพระนางศุภยาลัต เทะซุพะยาจีเข้าเรียนที่โรงเรียนคาทอลิกในเมืองมะละแหม่ง และเคยทำงานอยู่ที่สถานทูตสหรัฐและออสเตรเลียในย่างกุ้ง
เจ้าหญิงเทะซุพะยาจีตอบรับข้อเสนอที่จะทรงหมั้นหมายกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระเชษฐาในพระบาทสมเด็จพระมหาภูมิพลอดุลยเดชมหาราช บรมนาถบพิตร ทำให้เกิดการคาดเดาไปอย่างแพร่หลายว่าพระมหากษัตริย์ไทยพระองค์นี้จะเป็นพระสวามีในอนาคตของพระองค์ และพระองค์จะได้ขึ้นเป็นพระราชินีไทย นอกจากนี้เทะซุพะยาจีและสมาชิกพระราชวงศ์มีความพยายามอย่างยิ่งในการอัญเชิญพระบรมศพของพระเจ้าสีป่อกลับพม่า
เจ้าหญิงเทะซุพะยาจีเสกสมรสกับมองมองคีน เชื้อพระวงศ์มอญ เมื่อ ค.ศ. 1943 เขาเป็นหลานชายของบามอ และเป็นพี่น้องกับขิ่นจี ภรรยาของตอพะย่าจี พระอนุชา ทั้งสองมีบุตรด้วยกันห้าคน เป็นชายสามคน และหญิงสองคน มองมองคีนเสียชีวิตที่ร่างกุ้งใน ค.ศ. 1984
เจ้าหญิงเทะซุพะยาจีสิ้นพระชนม์ลงเมื่อวันที่ 31 ธันวาคม ค.ศ. 2021 ณ พุทธารามแห่งหนึ่งในย่างกุ้ง ขณะพระชันษาได้ 98 ปี พิธีปลงพระศพถูกจัดขึ้นที่สุสานเหย่เวในย่างกุ้ง เมื่อวันที่ 2 มกราคม ค.ศ. 2022 ในเวลานั้น พระองค์มีพระนัดดา 20 คน และพระปนัดดาอีก 17 คนที่ยังมีชีวิตอยู่
สโมสรฟุตบอลมหาวิทยาลัยปทุมธานี

สโมสรฟุตบอลมหาวิทยาลัยปทุมธานี เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพระนครศรีอยุธยา ปัจจุบันเล่นในไทยลีก 3 โซนภาคกลาง
 "ณ วันที่ 31 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ฮุสซามุดดีน อัลญัรรอฮี

ฮุสซามุดดีน อัลญัรรอฮี (เสียชีวิต ค.ศ. 1202) เป็นเอมีร์และแพทย์ส่วนตัวของเศาะลาฮุดดีน ผู้ก่อตั้งราชวงศ์อัยยูบีและกลายเป็นผู้นำมุสลิมคนสำคัญในช่วงครูเสด เนื่องจากผลงานด้านการแพทย์จำนวนมาก ทำให้ฮุสซามได้รับตำแหน่ง "ญัรรอห์ (") หมายถึง "ผู้ให้การรักษา" หรือ "ศัลยแพทย์" ในภาษาอาหรับ
ถึงแม้ว่าจะไม่ทราบวันเกิดอย่างแน่ชัด แต่ฮุสซามทำงานในช่วงคริสต์ศตวรรษที่ 12 เขาจัดตั้ง"ซาวิยะฮ์"ที่เน้นด้านศูฟีที่มีชื่อว่า "Zawiya Jarrahiyya" ในเยรูซาเลม ฮุสซามถูกฝังใต้พื้นดินของสำนักที่ปัจจุบันอยู่ในย่านอัชชัยค์ญัรรอห์ เยรูซาเลมตะวันออก ซึ่งเป็นสถานที่ที่ได้นำชื่อของเขามาใช้ ใน ค.ศ. 1202 มีการสร้างสุสานบนที่ฝังศพ และภายหลังกลายเป็นสถานที่สำคัญของมุสลิมสายรหัสยลัทธิและผู้เยี่ยมชม
ฟุตบอลโลกหญิง 2023 รอบคัดเลือก

การแข่งขันฟุตบอลโลกหญิง 2023 รอบคัดเลือก เป็นการแข่งขันเพื่อคัดเลือกทีมชาติ 30 จาก 32 ทีมเพื่อเข้าแข่งขันฟุตบอลโลกหญิง 2023 กับเจ้าภาพร่วม ประเทศออสเตรเลีย และ นิวซีแลนด์ ซึ่งได้ผ้านคัดเลือกโดยอัตโนมัติ.
กระบวนการคัดเลือก.
การแข่งขันรอบคัดเลือกเริ่มต้นในเดือนกันยายน ค.ศ. 2021 และจะสิ้นสุดในเดือนกุมภาพันธ์ ค.ศ. 2023.
รอบคัดเลือกในแต่ละทวีป.
เอเอฟซี (เอเชีย).
เพลย์ออฟ.
<section begin=RP0 />
เอกซ์บอกซ์ (ตราสินค้า)

เอกซ์บอกซ์  เป็นตราสินค้าวิดีโอเกมที่ไมโครซอฟท์สร้างและเป็นเจ้าของ ตราสินค้าประกอบด้วยเครื่องเล่นวิดีโอเกม 5 รุ่น รวมถึงแอปพลิเคชัน (เกม) บริการสตรีมมิง บริการออนไลน์ชื่อเอกซ์บอกซ์ไลฟ์ และแผนกพัฒนาชื่อเอกซ์บอกซ์เกมสตูดิโอส์ ตราสินค้านี้เปิดตัวครั้งแรกในสหรัฐในเดือนพฤศจิกายน ค.ศ. 2001 ด้วยการวางจำหน่ายเครื่องเล่นเกมเอกซ์บอกซ์ดั้งเดิม
อุปกรณ์ดั้งเดิมเป็นเครื่องเล่นเกมเครื่องแรกที่นำเสนอโดยบริษัทอเมริกัน หลังจากที่อาตาริ จากัวร์ หยุดวางจำหน่ายใน ค.ศ. 1996 โดยมียอดขายมากกว่า 24 ล้านเครื่องภายในเดือนพฤษภาคม ค.ศ. 2006 เอกซ์บอกซ์ 360 เครื่องเล่นเกมตัวที่สองของไมโครซอฟท์ วางจำหน่ายใน ค.ศ. 2005 และมียอดขายอยู่ที่ 86 ล้านเครื่องในเดือนตุลาคม ค.ศ. 2021 เอกซ์บอกซ์วัน เครื่องเล่นเกมตัวที่สามวางจำหน่ายในเดือนพฤศจิกายน ค.ศ. 2013 และมียอดขายอยู่ที่ 51 ล้านเครื่อง เอกซ์บอกซ์ซีรีส์เอกซ์และซีรีส์เอส เครื่องเล่นเกมเอกซ์บอกซ์รุ่นที่สี่วางจำหน่ายในเดือนพฤศจิกายน ค.ศ. 2020 หัวหน้าแผนกเอกซ์บอกซ์คือฟิล สเปนเซอร์ ซึ่งรับตำแหน่งต่อจากมาร์ก วิทเทน อดีตหัวหน้าในปลายเดือนมีนาคม ค.ศ. 2014
แคริบเบียนเกมส์

แคริบเบียนเกมส์  เป็นการแข่งขันกีฬาหลากหลายชนิดชิงแชมป์ระดับภูมิภาคของประเทศในแคริบเบียน, ประเทศเบลีซในอเมริกากลาง และประเทศในแคริบเบียนอเมริกาใต้ ได้แก่ กายอานา ซูรินาม และเฟรนช์เกียนา 
สมาคมคณะกรรมการโอลิมปิกแห่งชาติแคริบเบียน หรือ "CANOC" เป็นผู้จัดการแข่งขัน
การแข่งขันแคริบเบียนเกมส์ครั้งแรกจัดขึ้นที่กัวเดอลุป ระหว่างวันที่ 29 มิถุนายนถึง 3 กรกฎาคม ค.ศ. 2022
การแข่งขัน.
รายละเอียดการแข่งขันมีดังนี้
ตำบลฟูลอดลูอีโจนูบี

ฟูลอดลูอีโจนูบี  เป็นตำบลในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 3,148 คนใน 629 ครัวเรือน
พระเจ้าลุงชุน

พระเจ้าลุงชุน หรือ พระเจ้าฟะ (法) เป็นกษัตริย์แห่งน่านเจ้าที่ 9 เป็นพระโอรสของพระเจ้าชิลุง ทรงครอง ราชย์ช่วงปี พ.ศ. 1420–1440 (ค.ศ. 877–897)
พระเจ้าลุงชุนได้เปลี่ยนนามอาณาจักร "ต้าหลี่" (大禮)เป็น "ต้าห้องหมิน" (大封民)
พระเจ้ากวนลีเชง

พระเจ้ากวนลีเชง  หรือ พระเจ้ากวนลี (勸利) เป็นกษัตริย์แห่งน่านเจ้าที่ 6 เป็นน้องชายของพระเจ้ากวนกุงเชง ทรงครอง ราชย์ช่วงปี พ.ศ. 1359–1366 (ค.ศ. 816–823)
ตำบลฟูลอดลูอีโชมอลี

ฟูลอดลูอีโชมอลี  เป็นตำบลในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 9,263 คนใน 1,924 ครัวเรือน
ตำบลฮีร์

ฮีร์  เป็นตำบลในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 8,548 คนใน 1,747 ครัวเรือน